Gie Henriz de Paigni, sire de Sainte Croiz, fais savoir à touz ces qui verrunt ces letres que gie ai pris en fié de noble baron mon chier segnor Hugun, duc de Burgoinen, Longepierre et Marnans et les apartenances toutes, lequel fié je sui tenuz por moi et por mes hoirs garantir à celui mon segnor le duc et à ses hoirs contre touz, sauf la terre de l’Opitaul qui est en la vaillance de cent livrées de terre à Viennois, qui est dou fié le conte de Chalun. Et por ce que ceste chose soit ferme et estauble à touz jors, je a ces letres donées seelées de mon seel, en tesmoignaige. Ce fut fait en l’an Nostre Seignor mil CC. cinquante et nuef ou mois de juignet.